Η **Ιντόρ** (χίντι: इंदौर, αγγλικά: Indore) είναι πόλη με περίπου 2.2 εκατομμύρια κατοίκους, υπαγόμενη στην επαρχία Ιντόρ στα δυτικά της κεντρικής Ινδικής πολιτείας Μαντία Πραντές. Είναι η μεγαλύτερη πόλη του κρατιδίου, έχοντας περισσότερους κατοίκους απ'ότι η πρωτεύουσα του κρατιδίου Μαντία Πραντές, Μποπάλ.

Γεωγραφία
---------

Η Ιντόρ βρίσκεται σε υψόμετρο περίπου 530 μέτρων κατά τη συμβολή των ποταμών Χαν και Σαρασβάτι στο οροπέδιο Βίντια. Απέχει περίπου 200 χιλιόμετρα από την κρατιδιακή πρωτεύουσα Μποπάλ και για να φτάσει κάποιος στην Μποπάλ μέσω της Ιντόρ πρέπει να κινηθεί με κατεύθυνση προς τα βορειοανατολικά. Η ιερή πόλη Ουτζέν βρίσκεται περίπου 56 χιλιόμετρα βόρεια. Το κλίμα είναι θερμό. Η βροχόπτωση είναι περίπου 985 χιλιοστόμετρα ανά έτος, ενώ το μεγαλύτερο μέρος της βροχόπτωσης του έτους συγκεντρώνεται στην εποχή των μουσώνων .

Δημογραφία
----------

Σύμφωνα με την απογραφή του 2011 η Ιντόρ έχει πληθυσμό 1.994.397 κατοίκων.Η μητρόπολη της Ιντόρ έχει 2.170.295 κατοίκους. Ο πληθυσμός της Ιντόρ αποτελείται κυρίως από Ινδουιστές (80.18%), μουσουλμάνους (14.09%) και Τζαϊνιστές (περίπου 3,5%), ενώ μικρότερες μειονότητες σχηματίζουν οι σιχ, χριστιανοί και βουδιστές. Όπως συνηθίζεται στις απογραφές στην Ινδία, οι άνδρες ξεπερνούν ξεκάθαρα τις γυναίκες.  Το ποσοστό εγγράμματων στην απογραφή του 2011 ήταν 87.38%, υψηλότερα από τον εθνικό μέσο όρο (74%). Όπως συνηθίζεται στην Ινδία, το ποσοστό των εγγράμματων ανδρών βρίσκεται αρκετές μονάδες πάνω από αυτό των γυναικών (91.84% και 82.55% αντίστοιχα). Η πλειοψηφία των κατοίκων μιλά την χίντι, επίσημη γλώσσα της πόλης. Στην πόλη ομιλούνται διάφορες διάλεκτοι της Χίντι όπως οι Μπουντέλι, Μάλβι και Νιμαντί. Άλλες γλώσσες που ομιλούνται από ένα σημαντικό αριθμό κατοίκων είναι η Μαράτι, η Ούρντου, η Σίντι, η Γκουτζαράτι και η Παντζάμπι. Υπάρχουν αρκετοί κάτοικοι που μιλούν ως ξένη γλώσσα την αγγλική.

### Δημογραφική εξέλιξη της πόλης

|  |  |  |  |
| --- | --- | --- | --- |
| **Έτος** | **1991** | **2001** | **2011** |
| **Πληθυσμός** | 1.091.674 | 1.477.793 | 1.994.397 |

Οικονομία
---------

Η γεωργία (βαμβάκι, κεχρί, καλαμπόκι, σιτάρι κ.ά.) υπήρξε η βάση της οικονομικής ζωής της πόλης και της περιοχής για χιλιάδες χρόνια. Έμποροι, βιοτέχνες και πάροχοι υπηρεσιών κάθε είδους εγκαταστάθηκαν στην ίδια την πόλη. Το Ιντόρ είναι βιομηχανικό κέντρο (διαθέτοντας βιομηχανίες βαμβακιού, μετάλλων, επίπλων, χημικών) του Μάντια Πραντές. Η πόλη είναι πολιτιστικό κέντρο με πανεπιστήμιο, θέατρο, μουσεία και κινηματογράφους. Είναι επίσης σημαντικός κόμβος μεταφορών (συνδεόμενοι με δρόμους, σιδηροδρόμους, ενώ διαθέτει και αερολιμένα), ενώ διαθέτει και ερευνητικό κέντρο με οικονομικά ινστιτούτα.  Από το 1919 μέχρι το 2015, η Ιντόρ ήταν η έδρα του Χρηματιστηρίου του Μάντια Πραντές, το οποίο έχασε την αναγνώριση του αφού δεν δημιούργησε τη δική του εμπορική πλατφόρμα αξίας 1 δισεκατομμυρίων ινδικών ρουπιών, όπως του είχε ζητηθεί το 2014.

Ιστορία
-------

Ούσα μια ασήμαντη στάση στις διαδρομές των προσκυνητών που κατευθύνονταν προς το Ομκαρεσβάρ και το Ουτζέν για αιώνες, το Ιντόρ ξεκίνησε να αναπτύσσεται σε σημαντικό εμπορικό κέντρο από το 1715. Ο Μαλχάρ Ράο Χολκάρ (1694-1766), ιδρυτής της δυναστείας των Χολκάρ, κατέστησε την Ιντόρ πρωτεύουσα της ομώνυμης αυτοκρατορίας. Από το 1818 έως το 1947 οι Βρετανοί ανέλαβαν την ονομαστική διακυβέρνηση της πόλης, ενώ ουσιαστικά οι Χολκάρ συνέχισαν να κυβερνούν την πόλη. Από το 1956, η Ιντόρ ανήκει στο κρατίδιο Μάντια Πραντές.

Αξιοθέατα
---------

Η Ιντόρ είναι μια νέα πόλη. Δεν υπάρχουν μεσαιωνικοί ναοί κλπ. Αξιοθαύμαστα είναι τα παλάτια των Χολκάρ. Β. Το παλάτι Λαλ Μπαγκ στις όχθες του ποταμού Χαν αποτελεί παράδειγμα των υπερβολικά νεοκλασικών κτιρίων που έχτισαν οι εξαιρετικά πλούσιοι μαχαραγιάδες του 19ου και του 20ού αιώνα. Το ορόσημο του Ιντόρ είναι το παλιό παλάτι των Χολκάρ Ρατζ Βαντά. Ένα άλλο παλάτι είναι το Μανίκ Μπαγκ.  Αξίζει επίσης να δείτε τα κτίσματα μνημείων της δυναστείας των Χολκάρ που μοιάζουν με ναό (τσάτρι) καθώς και ορισμένους νεότερους ινδουιστικούς, τζαϊνιστικούς και σιχιστικούς ναούς.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 4607. Ανακτήθηκε στις 6  Αυγούστου 2018.
2. ↑  www.census2011.co.in/data/town/802273-indore-madhya-pradesh.html.
3. ↑  «Urban Agglomerations/Cities having population 1 lakh and above» (PDF). *Provisional Population Totals, Census of India 2011*. Αρχειοθετήθηκε (PDF) από το πρωτότυπο στις 13 Νοεμβρίου 2011. Ανακτήθηκε στις 13 Φεβρουαρίου 2016.
4. ↑  *Indore – Klimatabellen*
5. ↑  «Census of India 2011» (PDF). *censusindia.gov*. Directory of Census Operations. 2011. Αρχειοθετήθηκε (PDF) από το πρωτότυπο στις 31 Μαΐου 2016. Ανακτήθηκε στις 13 Μαρτίου 2016.
6. ↑  «Presentation on Towns and Urban Agglomerations». *Census of India 2011*. Αρχειοθετήθηκε από το πρωτότυπο στις 14 Μαρτίου 2016. Ανακτήθηκε στις 13 Μαρτίου 2016.
7. ↑  *Indore – Census 2011*
8. ↑  «Statistics of Indore». District Administration of Indore. Αρχειοθετήθηκε από το πρωτότυπο στις 13 Μαΐου 2012. Ανακτήθηκε στις 16 Αυγούστου 2009.
9. ↑  «Culture and Heritage». District Collector Indore. Αρχειοθετήθηκε από το πρωτότυπο στις 21 Φεβρουαρίου 2016. Ανακτήθηκε στις 29 Ιανουαρίου 2016.
10. ↑  «C-16 Population By Mother Tongue - Town Level». Office of the Registrar General & Census Commissioner, India. Αρχειοθετήθηκε από το πρωτότυπο στις 15 Νοεμβρίου 2018. Ανακτήθηκε στις 30 Μαρτίου 2019.
11. ↑  Bijumon Varghese· Mathews John· Nelson Samuel. «The Malvi-speaking people of Madhya Pradesh and Rajasthan: a sociolinguistic profile» (PDF). SIL International. Αρχειοθετήθηκε (PDF) από το πρωτότυπο στις 7 Σεπτεμβρίου 2014. Ανακτήθηκε στις 30 Μαρτίου 2019.
12. ↑  David M. Eberhard· Gary F. Simons· Charles D. Fennig, επιμ. (2019). «Malvi - Ethnologue». Ethnologue: Languages of the World. Αρχειοθετήθηκε από το πρωτότυπο στις 30 Μαρτίου 2019. Ανακτήθηκε στις 30 Μαρτίου 2019.
13. ↑  *Indore – Bevölkerung 1991–2011*
14. ↑  *Indore – Wirtschaft*
15. ↑
16. ↑  Madhya Pradesh stock exchange faces closure
17. ↑  «*Indore – Sehenswürdigkeiten*». Αρχειοθετήθηκε από το πρωτότυπο στις 4 Δεκεμβρίου 2019. Ανακτήθηκε στις 26 Ιανουαρίου 2020.
18. ↑  «*Indore – Chhatris*». Αρχειοθετήθηκε από το πρωτότυπο στις 1 Δεκεμβρίου 2017. Ανακτήθηκε στις 26 Ιανουαρίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Indore στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 144240421
* GND: 4368406-3

 |

 |